Slovenski kulturno-prosvetni centri, IX-XIX

U 2023. godini obeležava se 250. godišnjica osnivanja Nacionalne prosvetne komisije (1773), te stoga uredništvo 27. broj „Poznanjskih slavističkih studija” želi posvetiti problematici slovenskih centara prosvete i školstva. Prosveta je sastavni deo svake civilizacije i svake kulture. Zahvaljujući školstvu, države tzv. mlađe Evrope, u koju se ubrajaju sve slovenske zemlje, uključujući i balkanske, dobile su priliku da prime civilizacijske modele zajedničke hrišćanske Evrope i prenesu ih dalje u procesu oblikovanja temelja nacionalnih kulturnih tradicija. Teško je zamisliti stanje slovenske civilizacije bez važnih domaćih i stranih obrazovnih centara kao što su, na primer, Bratislava (Požun), Budimpešta, Kijev, Krakov, Lajpcig, Odesa, Padova, Prag, Rim, Beč.

Spomenuta tematika je još uvek na margini slavističkih istraživanja. Znanje o tome je izuzetno raspršeno, iako se tokom fakultetske nastave stalno na njega pozivamo – na primer, predstavljajući profile uglednih Slovena, korifeja književnosti, zaslužnih kulturnih ili političkih delatnika odnosno unutarevropskih i međuslovenskih kulturnih kontakata. Od velike bi koristi bilo i ažuriranje izvorne dokumentacije o temi koja nas zanima.

Predložene teme:

1. Izvorne osnove istorije obrazovanja i školstva
2. Učešće religijskih krugova, crkve, manastira i redova u organizaciji školstva (među ostalima benediktinci, cisterciti, franjevci, jezuiti, pijaristi, vasilijanci); samostanske i parohijske škole, akademije, gimnazije, seminariji i misije
3. Obrazovanje u razdoblju nacionalnog ropstva i nedržavnosti
4. Društvena svest o obrazovanju, prosvetno pokroviteljstvo svetovnih i verskih tela
5. Obrazovne migracije, smerovi i motivacije
6. Prosvetna politika velesila prema Slovenima
7. Prva pokolenja slovenske inteligencije
8. Intelektualno i didaktičko osposobljavanje nastavnog kadra, istaknuti učenici, učitelji, direktori škola
9. Obrazovni i društveni uticaj u okruženju, širenje znanja, razvoj školstva
10. Ustrojstvo škole i nastojanja njegovog modernizovanja.

Molimo da tekstove do 35 000 znakova na slovenskim jezicima, engleskom i drugim kongresnim jezicima pošaljete do **28. februara 2024.** putem internetske stranice časopisa „Poznanjske slavističke studije” [**na platformi Pressto**](https://pressto.amu.edu.pl/index.php/pss/about/submissions) ili na adresu studiaslawistyczne@gmail.com. Uputstva o uređivanju i oblikovanju teksta naći ćete takođe na platformi Pressto. Rad treba dopuniti autorovim ORCID brojem, imejl adresom, sažetkom (oko 700 znakova), ključnim rečima i beleškom o autoru na engleskom jeziku (do 700 znakova).

Molimo da svoje učešće u broju potvrdite do **20. septembra 2023. godine**. Naslove radova čekamo do **15. novembra 2023. godine**.

**Tematsko uredništvo broja:** Mažana Kučinjska (Poljska), Vivijana Nosilija (Italija).